เช็คดูภาวะทางอารมณ์
หากคุณไม่เคยมีความสนใจเด็กผู้ชายหรือเด็กผู้หญิงมาก่อน แต่จู่ๆ ก็เริ่มถูกใจหรือประทับใจใครบางคน งั้นก็แสดงว่า เป็นการเปลี่ยนแปลงทางอารมณ์ในช่วงที่แตกเนื้อหนุ่ม หากคุณพบว่า ตัวเองกำลังรู้สึกถูก หรือถูกกระตุ้นอารมณ์โดยเด็กผู้หญิงหรือเด็กผู้ชาย ที่ไม่เคยดึงความสนใจคุณได้มาก่อน ก็แสดงว่า เป็นสัญญาณของร่างกายที่กำลังเติบโตขึ้น  เด็กผู้ชายทุกคนมีความแตกต่างกัน คุณอาจจะรู้สึกแอบชอบผู้หญิงบางคนมาเป็นปี ก่อนที่จะอยู่ในช่วงแตกหนุ่มก็ได้ หรือคุณอาจจะกำลังแตกเนื้อหนุ่มโดยไม่ได้รู้สึกสนใจอะไรเพศตรงข้ามมากมาย มันถือเป็นเรื่องปกติที่ต้องเกิดขึ้น แน่นอนว่า หากคุณเป็นพวกรักร่วมเพศ ความรู้สึกดึงดูดหรือถูกกระตุ้นอารมณ์ ย่อมเกิดกับเด็กผู้ชายหรือผู้ใหญ่ ก่อนหน้านี้คุณเคยเป็นพวกอารมณ์เรียบเฉย หรือมีใครเคยขนานนามคุณว่า เด็กชิลๆ  หรือเปล่า แต่เมื่อถึงช่วงวัยแตกหนุ่มสิ่งเหล่านั้นอาจจะมลายหายไปก็ได้ ฮอร์โมนที่พลุ่งพล่านของคุณ จะทำให้คุณควบคุมอารมณ์ได้ยากขึ้น ซึ่งอาจทำให้คุณเปลี่ยนจากกำลังมีความสุข นิ่งเฉย หรือโมโหสุดขีด ไปเป็นอารมณ์ที่แตกต่างกันอย่างสุดขั้ว ในไม่กี่นาทีต่อมา  หากคุณพบว่า อยู่ดีๆ คุณก็เกิดร่าเริงขึ้นมาได้ยังไม่น่าเชื่อ แสดงว่าคุณกำลังประสบภาวะอารมณ์แปรปรวนเชิงบวก หากคุณกำลังรู้สึกดี และทันใดนั้นก็โมโหใครบางคนขึ้นมา หรือแม้กระทั่งอารมณ์เดือดดาลสุดขีด ก็แสดงว่าคุณกำลังประสบภาวะอารมณ์แปรปรวนเชิงลบ ก่อนหน้านี้คุณอาจมีความคิดว่าทุกอย่างรอบตัว "สบายๆ " " โอเค" และ "ค่อนข้างดี" แต่ตอนนี้ ประสบการณ์ดีๆ  ที่คุณเคยมี ไม่ว่าจะเป็นการสังสรรค์กับเพื่อน หรือการได้กินพิซซ่าชั้นยอด อาจดูเหมือนเป็นเรื่องใหญ่มากมายในชีวิตคุณ ในทางกลับกัน ประสบการณ์ที่น่าเศร้าต่างๆ  ไม่ว่าจะเป็นเรื่องเล็กเพียงใด อาจทำให้คุณเป็นทุกข์อย่างแสนสาหัส หรือแม้กระทั่ง "ซึมเศร้ามากมาย" ความรู้สึกที่เข้มข้นแปลกใหม่เช่นนี้ เป็นอีกหนึ่งสัญญาณบ่งบอกว่า ร่างกายของคุณกำลังปรับตัวกับระดับฮอร์โมนที่เพิ่มขึ้นใหม่ อาการวิตก คือ ความรู้สึกแปลกๆ ที่เกิดขึ้นบริเวณหน้าอก ช่องท้อง มือ และเกือบจะทุกส่วนของร่างกาย เวลาที่คุณกำลังประมาณ หรือกลุ้มใจเกี่ยวกับเรื่องบางอย่าง คุณอาจพบว่า ตัวเองวิตกกังวลเกี่ยวกับเรื่องที่ไม่มีความสำคัญกับคุณมากขนาดนี้มาก่อน ไม่ว่าจะเป็นเรื่องการสอบวิชาเลข หรือการแข่งกีฬาที่กำลังจะมาถึง หรือเรื่องที่ว่า ผู้หญิงในห้องคุณจะคิดอย่างไรเกี่ยวกับทรงผมใหม่ของคุณ อาการวิตกกังวลอาจทำให้คุณรู้สึกไม่สบายใจ แต่มันเป็นสัญญาณบ่งบอกว่า คุณใส่ใจในบางเรื่องจริงๆ สิ่งรอบตัวต่างๆ  อาจเริ่มมีความหมายแบบใหม่กับคุณมากขึ้น ในช่วงที่กำลังแตกเนื้อหนุ่ม แม้ว่าก่อนหน้านี้ คุณอาจชอบที่จะอยู่บ้านตลอดช่วงสุดสัปดาห์ หรือออกไปกินอาหารกับผู้ปกครองของคุณ ตอนนี้คุณอาจรู้สึกอยากหนีออกจากสิ่งแวดล้อมในบ้าน ในช่วงวัยแตกหนุ่มนี้ คุณจะเริ่มต้องการควบคุมชีวิตตัวเองมากขึ้น เพราะคุณรู้สึกว่ากำลังสูญเสียการควบคุมต่อร่างกายตนเอง ดังนั้น มันจึงเป็นเรื่องปกติ ที่คุณย่อมจะต้องการใช้เวลากับผู้ปกครอง ซึ่งเป็นผู้มีอำนาจบังคับควบคุมชีวิตคุณน้อยลง เรื่องต่อไปนี้ เป็นสัญญาณบ่งบอกว่า คุณอาจกำลังหลบหน้าผู้ปกครอง  หากคุณเคยเปิดประตูห้องทิ้งไว้และยอมให้ผู้ปกครองแวะเข้ามาทักทาย ตอนนี้ คุณเกิดอยากจะล็อคประตูห้องหรือปิดประตูขึ้นมา คุณอาจใช้เวลาหลายชั่วโมงขังตัวเองอยู่ในห้องเพื่อแช็ตกับเพื่อนฝูง คุณอาจอยากขลุกอยู่กับเพื่อนมากกว่าครอบครัว หากโดยทั่วไปแล้ว คุณต้องการความเป็นส่วนตัวมากขึ้น ทั้งๆ ที่ ก่อนหน้านี้ คุณไม่สนว่าผู้ปกครองจะอยู่แถวนั้นหรือไม่ หากคุณใช้เวลาอยู่นอกบ้านหรือพบปะสังสรรค์กับเพื่อนมากขึ้น หากคุณใช้เวลาพูดคุยกับเพื่อนทางออนไลน์มากขึ้น บ่อยกว่าการคุยกับผู้ปกครอง หากคุณพบว่า มีเรื่องให้พูดคุยกับผู้ปกครองน้อยลงทุกที และไม่ค่อยอยากเล่าเรื่องที่โรงเรียนให้ฟัง รวมถึงใช้เวลาทานอาหารค่ำร่วมกับพวกเขาน้อยลง เรื่องนี้แล้วจะคลุมเครือสักหน่อย แต่มันเป็นขั้นตอนสำคัญในการค้นหาว่า คุณกำลังเกิดภาวะอารมณ์แปรปรวนเพราะแตกเนื้อหนุ่มหรือไม่ ส่วนความไม่คุ้นเคยนั้นย่อมแตกต่างกันไปในเด็กผู้ชายแต่ละคน บางทีคุณอาจกำลังรู้สึกวิตกกังวล หรือมึนงงมากกว่าปกติ หรือคุณอาจพบว่า ความรู้สึกของตนเองที่มีต่อเพื่อนๆ  ผู้ปกครอง และเพศตรงข้าม มีความซับซ้อนมากขึ้น หากคุณไม่ค่อยสนใจรูปร่างหน้าตาของตัวเองมากเท่านี้มาก่อน แต่ตอนนี้คิดมากเกี่ยวกับทรงผม เสื้อผ้า และรูปลักษณ์ทางร่างกายและเส้นผม ก็แสดงว่า คุณกำลังมีความกังวลในภาพลักษณ์ตัวเอง และมีความกังวลเกี่ยวกับมุมมองของเพศตรงข้ามที่มีต่อตัวคุณ ซึ่งถือเป็นเรื่องปกติและเป็นสัญญาณบ่งบอกถึงพัฒนาการทางด้านจิตใจ
เช็คดูว่า คุณเริ่มมีความสนใจบางคนมากขึ้นหรือเปล่า. เช็คดูว่า คุณมีภาวะอารมณ์แปรปรวนหรือเปล่า. เช็คดูว่า คุณมีความรู้สึกต่อสิ่งต่างต่างรุ่นแรงขึ้นหรือไม่. เช็คดูว่า คุณมีภาวะวิตกกังวลมากขึ้นหรือไม่. เช็คดูว่า คุณพยายามหลบหน้าผู้ปกครองมากขึ้นหรือไม่. เช็คดูว่า คุณมีอารมณ์ที่ไม่คุ้นเคยมาก่อนหรือไม่. เช็คดูว่า คุณกังวลรูปลักษณ์ตัวเองมากขึ้นหรือเปล่า.
https://www.wikihow.com/Tell-if-You-Have-Hit-Puberty-(Boys)
Checking for Emotional Signs